Când vine vorba de echipa sa de turneu, Taylor Swift nu se uită la bani. Vedeta este dispusă să cheltuiască și ultimul bănuț pentru a se asigura că angajații săi sunt bine hrăniți, transmite publicația Miami Herald.
Câștigătoarea a 14 premii Grammy se pare că a cheltuit o mare sumă de bani pentru a oferi cele mai bune mâncăruri și băuturi pentru echipa turneului său Eras Tour, care este formată din sute de artiști și membri ai echipei.
Swift ar fi cheltuit 300.000 de dolari pe bunătăți pentru echipa sa în doar două etape din faza europeană a Eras Tour. Un consultant de catering din echipa cântăreței a vorbit recent pentru The Sun despre spectacolele susținute de Swift la Lisabona și Madrid, unde se presupune că nu a precupețit nicio cheltuială pentru a oferi echipei sale un tratament de cinci stele. „Taylor este o femeie care are gusturi foarte bune”, a declarat sursa, adăugând că artista „adoră să mănânce mâncare și să bea băuturi bune”.
„Uneori ai artiști care vor mâncare și băuturi foarte simple și de calitate scăzută”, a adăugat sursa citată, care ar fi lucrat în trecut cu U2, The Rolling Stones și Maroon 5. „[Lista de mâncare și băuturi a lui Swift] este însă superbă, cu multe alegeri de top, de cinci stele.”
În timp ce se afla la Lisabona, Swift ar fi cheltuit zeci de mii de dolari pe niște grătar portughez (cunoscut sub numele de frango de churrasco), precum și pe o „comandă uriașă” de 1.000 de „pasteis de nata”, o plăcintă cu cremă de ouă.
Dar în Spania este locul în care Swift se spune că a fluturat cei mai mulți dolari, cheltuind mulți bani pe Jamon Iberico de Bellota (o șuncă fină) și peste 400 de kilograme de paella, care a costat-o 20.000 de dolari.
Asta este doar o mică parte din delicatesele pe care Swift le-a oferit echipei, deoarece se spune că printre celelalte produse oferite se numără diverse tipuri de carne, brânză, fructe, băuturi răcoritoare după spectacol și multe altele.